open-index/open-wikipedia-markdown huggingface dataset:
Φρειδερίκος Γουλιέλμος Γ΄ της Σαξονίας-Αλτεμβούργου

Ο **Φρειδερίκος-Γουλιέλμος Γ΄**, γερμ. Friedrich-Wilhelm III (12 Ιουλίου 1657 - 14 Απριλίου 1672) από τον Οίκο των Βέττιν ήταν δούκας της Σαξονίας-Αλτεμβούργου (1669-72).

## Βιογραφία
Ήταν ο μόνος γιος του Φρειδερίκου-Γουλιέλμου Β΄ δούκα της Σαξονίας-Αλτεμβούργου και της Μαγδαληνής-Σιβύλλας των Βέττιν, κόρης του Ιωάννη-Γεωργίου Α΄ εκλέκτορα της Σαξονίας.

Το 1672 απεβίωσε στο Άλτενμπουργκ σε ηλικία 14 ετών.

## Πηγές
* August Beck: Friedrich Wilhelm III. In: Allgemeine Deutsche Biographie (ADB). Band 7, Duncker & Humblot, Leipzig 1877, p. 794.

## Παραπομπές


Κατηγορία:Οίκος των Βέττιν
Ιωάννης Ερνέστος Α΄ της Σαξονίας-Βαϊμάρης

Ο **Ιωάννης-Ερνέστος Α΄**, γερμ. Johann-Ernst I (21 Φεβρουαρίου 1594 - 6 Δεκεμβρίου 1626) από τον Οίκο των Βέττιν ήταν δούκας της Σαξονίας-Βαϊμάρης (1605-20).

## Βιογραφία
Ήταν ο πρωτότοκος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Ασκάνια, κόρης του Ιωακείμ-Ερνέστου πρίγκιπα του Άνχαλτ.

Το 1626 απεβίωσε στο Σανκτ Μάρτιν της Ουγγαρίας σε ηλικία 32 ετών, άγαμος.

## Παραπομπές


## Πηγές
* Ernst Wülcker: Johann Ernst (dänischer General). In: Allgemeine Deutsche Biographie (ADB). Band 14, Duncker & Humblot, Leipzig 1881, S. 352–360.

## Εξωτερικοί σύνδεσμοι
* 

Κατηγορία:Οίκος των Βέττιν
Φρειδερίκος της Σαξονίας-Βαϊμάρης

Ο **Φρειδερίκος**, γερμ. Friedrich (1 Μαρτίου 1596 - 29 Αυγούστου 1622) από τον Οίκο των Βέττιν ήταν πρίγκιπας (δούκας ως προς τον τίτλο μόνο) της Σαξονίας-Βαϊμάρης και συνταγματάρχης κατά τον Τριακονταετή Πόλεμο.

## Βιογραφία
Ήταν ο δευτερότοκος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Ασκάνια, κόρης του Ιωακείμ-Ερνέστου πρίγκιπα του Άνχαλτ.

Το 1622 απεβίωσε στο Φλοερύς της Βαλλονίας (νυν Βέλγιο) σε ηλικία 26 ετών, άγαμος.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Βέττιν
Γουλιέλμος Ερνέστος της Σαξονίας-Βαϊμάρης

Ο **Γουλιέλμος-Ερνέστος**, γερμ. Wilhelm-Ernst (19 Οκτωβρίου 1662 - 26 Αυγούστου 1728) από τον Οίκο των Βέττιν ήταν δούκας της Σαξονίας-Βαϊμάρης (1683-1728).

## Βιογραφία
Ήταν ο πρωτότοκος γιος του Ιωάννη-Ερνέστου Β΄ δούκα της Σαξονίας-Βαϊμάρης και της Χριστίνας-Ελισάβετ, κόρης του Ιωάννη-Χριστιανού δούκα του Σ.Χ.Σόντερμπουργκ (γιου του Αλεξάνδρου).

## Οικογένεια
Το 1684 νυμφεύτηκε την εξαδέλφη του Καρλόττα-Μαρία των Βέττιν, κόρη του Βερνάρδου Β΄ δούκα της Σαξονίας-Ιένας. Δεν απέκτησαν τέκνα· διαζεύχθηκαν το 1690.

## Παραπομπές


## Πηγές
* G. Lämmerhirt: Wilhelm Ernst. In: Allgemeine Deutsche Biographie (ADB). Band 43, Duncker & Humblot, Leipzig 1898, S. 195–201.

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Ερνέστος της Σαξονίας-Κόμπουργκ

Ο **Ιωάννης-Ερνέστος** (γερμ.: *Johann-Ernst*, 10 Μαΐου 1521 - 8 Φεβρουαρίου 1553) ήταν δούκας της Σαξονίας-Κόμπουργκ.

## Βιογραφία
Ήταν ο δευτερότοκος γιος του Ιωάννη εκλέκτορα της Σαξονίας και της Μαργαρίτας των Ασκάνια, κόρης του Βάλντεμαρ ΣΤ΄ πρίγκιπα του Άνχαλτ-Κέτεν.

Το 1553 απεβίωσε στο Κόμπουργκ σε ηλικία 32 ετών, άγαμος.

## Οικογένεια
Νυμφεύτηκε την Αικατερίνη των Γουέλφων, κόρη του Φιλίππου Α΄ δούκα του Μπράουνσβαϊγκ-Γκρούμπενχαγκεν. Δεν απέκτησαν απογόνους.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Αλβέρτος Δ΄ της Σαξονίας-Άιζεναχ

Ο **Αλβέρτος Δ΄**, γερμ. Albrecht IV (27 Ιουλίου 1599 - 20 Δεκεμβρίου 1644) από τον Οίκο των Βέττιν ήταν δούκας της Σαξονίας-Άιζεναχ (1640-44).

## Βιογραφία
Ήταν ο τρίτος γιος του Ιωάννης Β΄ δούκας της Σαξονίας-Βαϊμάρης και της Δωροθέας των Ασκάνια, κόρης του Ιωακείμ-Ερνέστου πρίγκιπα του Άνχαλτ.

## Οικογένεια
Νυμφεύτηκε το 1633 τη Δωροθέα των Βέττιν, κόρη του Φρειδερίκου-Γουλιέλμου Α΄ δούκα της Σαξονίας-Βαϊμάρης· δεν απέκτησαν απογόνους.

## Πηγές
* August Beck: Albrecht, Herzog von Sachsen-Eisenach. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 319.

## Παραπομπές


Κατηγορία:Οίκος των Βέττιν
Γιάνγια-Ιωάννινα (εφημερίδα)

Η ***Γιάνγια-Ιωάννινα*** ήταν η επίσημη εφημερίδα του βιλαετίου Ιωαννίνων η οποία εκδιδόταν από το 1869 έως το 1912.

## Ίδρυση
Η *Γιάνγια-Ιωάννινα* πρωτοεκδόθηκε στις 14 Μαΐου 1869 ως η επίσημη εφημερίδα του βιλαετίου Ιωαννίνων. Ήταν δίγλωσση και κυκλοφορούσε στα ελληνικά και τουρκικά. Στα ελληνικά διότι η πλειονότητα του πληθυσμού του βιλαετίου ήταν Έλληνες. Η εφημερίδα κυκλοφορούσε κάθε Δευτέρα και το πιεστήριό της χρησιμοποιείτο μέχρι τις αρχές της δεκαετίας του 1980 από την εφημερίδα *Πατρίδα*.

## Αποστολή της εφημερίδας
Αποστολή της εφημερίδας ήταν να εκφράζει την επίσημη κυβερνητική θέση και να προβάλει το έργο της γενικής διοίκησης και να υμνεί τους κρατούντες. Έπρεπε οι υπόδουλοι Έλληνες να πεισθούν για την ομαλότητα της κατάστασης. Είναι χαρακτηριστικό ό,τι κάτω από τον τίτλο της εφημερίδας υπήρχε η φράση που στερεότυπα επαναλαμβανόταν, *Υπό την αιγίδα της Α.Α. Μ. του λαοφιλούς ημών Άνακτος [[Αμπντούλ Χαμίτ Β΄|Αμπντούλ Χαμίτ Χαν]] πλήρης τάξις και ασφάλεια επικρατεί καθ' άπαν το [[Βιλαέτι των Ιωαννίνων|βιλαέτιον]]*.  Όμως η προσεκτική μελέτη της αρθρογραφίας και ειδησεογραφίας του εντύπου που κατέγραφε ληστείες, εγκλήματα, καταδιώξεις ληστρικών συμμοριών ανέτρεπε την παραπάνω ειδυλλιακή εικόνα.

## Παραπομπές


## Πηγές

* 

Κατηγορία:Ιστορικές ελληνικές εφημερίδες
Κατηγορία:Εφημερίδες με τόπο έκδοσης τα Ιωάννινα
Mario Kart 8

To ***Mario Kart 8*** (ιαπωνικά: *マリオカート8*, Χέπμπορν: *Mario Kāto Eito*) είναι το όγδοο βιντεοπαιχνίδι αγώνων καρτ της σειράς *[[Mario Kart]] ,* το οποίο αναπτύχθηκε και κυκλοφόρησε από τη Nintendo για το Wii U. Η ανάπτυξη του παιχνιδιού ανακοινώθηκε για πρώτη φορά το 2013 στο Electronic Entertainment Expo, ενώ το παιχνίδι κυκλοφόρησε παγκοσμίως το 2014. 
 
Όπως συμβαίνει και στα υπόλοιπα παιχνίδια της σειράς, στο *Mario Kart 8* οι παίκτες μπορούν να ελέγξουν διάφορους χαρακτήρες από το Mario franchise, οι οποίοι παίρνουν μέρος σε αγώνες καρτ σε ποικίλες πίστες. Παράλληλα, μπορούν να χρησιμοποιήσουν αντικείμενα για να πάρουν προβάδισμα έναντι των αντιπάλων τους. Σε αντίθεση με τα άλλα παιχνίδια της σειράς, οι πίστες στο *Mario Kart 8* περιλαμβάνουν για πρώτη φορά τμήματα που αψηφούν τη βαρύτητα, με τον παίκτη να μπορεί να οδηγήσει επάνω σε τοίχους και στην οροφή. Επίσης, προστέθηκε η κατηγορία των 200 κυβικών δοκιμάζοντας έτσι τις ικανότητες των παικτών. Τέλος, διατηρήθηκε η κλασική δυνατότητα ταυτόχρονης συμμετοχής πολλαπλών χρηστών, όπως επίσης και το διαδικτυακό παιχνίδι μέσω του Nintendo Network.

To *Mario Kart 8* υπήρξε μία επιτυχημένη κυκλοφορία τόσο εισπρακτικά όσο και από άποψη κριτικών. Έγινε σύντομα το παιχνίδι με τις περισσότερες πωλήσεις για την κονσόλα Wii U πουλώντας πάνω από 8 εκατομμύρια αντίτυπα παγκοσμίως. Το παιχνίδι συνέχισε να ενημερώνεται σταδιακά στο λογισμικό του, ενώ επίσης απέκτησε και επεκτάσεις τις οποίες μπορούσαν να κατεβάσουν οι χρήστες από το Διαδίκτυο. Το νέο αυτό υλικό περιέχει επιπλέον χαρακτήρες, οχήματα και πίστες, ενώ είναι συμβατό και με τις φιγούρες της Nintendo (Amiibo). Τον Απρίλιο του 2017,  το παιχνίδι κυκλοφόρησε παγκοσμίως υπό τον τίτλο ***Mario Kart 8 Deluxe*** και για το Nintendo Switch. Το Mario Kart 8 Deluxe έλαβε κι αυτό πολύ καλές κριτικές και σημείωσε μεγάλη εισπρακτική επιτυχία έχοντας πουλήσει πάνω από 4 εκατομμύρια αντίτυπα έως και τον Σεπτέμβριο του 2017. Καινούριες δυνατότητες του *Mario Kart 8 Deluxe* αποτελούν τα διπλά αντικείμενα, οι επανερχόμενοι και νέοι χαρακτήρες και τα εξτρά οχήματα.

## obama lol

## Εξωτερικοί σύνδεσμοι
* Official website
* Official website (''Deluxe'')

Κατηγορία:Βιντεοπαιχνίδια του 2014
Κατηγορία:Mario Kart
Κατηγορία:Βιντεοπαιχνίδια της Nintendo EAD
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια split-screen multiplayer
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια του Wii U
Λουτρά Στάχτης Αιτωλοακαρνανίας

Τα **Λουτρά Στάχτης** ή **Λουτρά Στάχτης Πόριαρη** είναι ημιορεινός οικισμός που βρίσκεται στη Ναυπακτία της περιφερειακής ενότητας Αιτωλοακαρνανίας σε υψόμετρο 280 μέτρα. Έχει πληθυσμό 16 κατοίκους σύμφωνα με την απογραφή του 2011 και μαζί με τον Κάτω Κάμπο, τον Άνω Κάμπος και τη Στράνωμα συναποτελούν την Τοπική Κοινότητα Στρανώμης που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφία - Αξιοθέατα
Τα Λουτρά Στάχτης είναι κτισμένα στην κοιλάδα του χειμάρρου Πόριαρη, απέχουν 30,5 χλμ. Β. - ΒΔ. της Ναυπάκτου και καταλαμβάνουν μια έκταση περίπου 100 στρεμμάτων. Η γύρω περιοχή είναι κατάφυτη από πλατάνια, πουρνάρια, κουτσουπιές, βελανιδιές και αποτελεί φυσικό καταφύγιο πολλών ενδημικών ειδών όπως ζαρκάδια, αγριογούρουνα και άλλα ζώα και πτηνά. Τα περιβάλλοντα βουνά και λόφοι μαζί με τα πέτρινα γεφύρια κατά μήκος του ποταμού Εύηνου και του όρους Κότσαλου είναι κατάλληλα για ορειβατικές και πεζοπορικές διαδρομές. Κοντά στον Πόριαρη υπάρχει ο ανακαινισμένος πετρόκτιστος νερόμυλος "Μύλος της Παναγίας" που λειτουργούσε μέχρι τα 1950 και είναι αφιερωμένος στην εκκλησία του χωριού.

## Ονομασία - Ιστορία
Το όνομα του χωριού προέρχεται από το τεφρό χρώμα αλατούχων αποθέσεων της πηγής ιαματικών νερών που βρίσκεται στο δυτικό τμήμα της περιοχής και μοιάζουν με "στάχτη". Η πηγή με τα ιαματικά νερά της είναι γνωστή από την αρχαιότητα και ορισμένοι την ταυτίζουν με τη μυθική πηγή της παρθένου από την Καλυδώνα, Καλλιρόης που την ερωτεύθηκε παράφορα ο ιερέας του θεού Διονύσου, Κόρεσος. Τα λουτρά λειτουργούσαν και κατά τη ρωμαϊκή περίοδο, πιθανολογείται ότι καταστράφηκαν το 218 π.Χ. από τους Μακεδόνες του Φιλίππου του Ε΄ όταν έγινε και η καταστροφή του ναού του Θέρμιου Απόλλωνα. Στην περιοχή έχουν βρεθεί μαρμάρινο ανάκλιντρο ελληνιστικής περιόδου καθώς και αετωματική στήλη με επιγραφή *"ΚΡΙΝΟΛΑΟΥ"* στην τοποθεσία "Μύλος Μακρυγιάννη".

Το χωριό αναγνωρίστηκε ως οικισμός το 1981 και προσαρτήθηκε στην τότε κοινότητα Στρανώματος. Σύμφωνα με το σχέδιο "Καποδίστριας", μέχρι το 2010, ανήκε στο Τοπικό Διαμέρισμα Στρανώμης, του πρώην Δήμου Πυλλήνης του Νομού Αιτωλίας και Ακαρνανίας.

### Απογραφές πληθυσμού

## Εξωτερικοί σύνδεσμοι
* Λουτρά Στάχτης  από τον ιστότοπο http://www.nafpaktos.gr
* Λουτροπηγή Στάχτης  από τον ιστότοπο http://www.agro-tour.net

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Φρειδερίκος Α΄ της Σαξονίας-Γόθας-Αλτεμβούργου

O **Φρειδερίκος Α΄**, γερμ. Friedrich I (15 Ιουλίου 1646 - 2 Αυγούστου 1691) από τον Οίκο των Βέττιν ήταν δούκας της Σαξονίας-Γόθας-Αλτεμβούργου (1675-1691).

## Βιογραφία
Ήταν ο πρώτος (επιζήσας) γιος του Ερνέστου Α΄ δούκα της Σαξονίας-Γκότα και της Ελισάβετ των Βέττιν, κόρης του Ιωάννη-Φιλίππου δούκα της Σαξονίας-Αλτεμβούργου.

## Οικογένεια
Νυμφεύτηκε πρώτα το 1669 τη Μαγδαληνή-Σίβυλλα των Βέττιν, κόρη του Αυγούστου δούκα της Σαξονίας-Βάισενφελς και είχε τέκνα:
* Άννα-Σοφία 1670-1728, παντρεύτηκε τον Λουδοβίκο-Φρειδερίκο Α΄ πρίγκιπα του Σβάρτσμπουρκ-Ρούντολστατ.
* Δωροθέα-Μαρία 1674-1713, παντρεύτηκε τον Ερνέστο-Λουδοβίκο Α΄ των Βέττιν δούκα της Σαξονίας-Μάνινγκεν.
* Φρειδερίκη 1675-1709, παντρεύτηκε τον Ιωάννη-Αύγουστο πρίγκιπα του Άνχαλτ-Τσέρμπστ.
* Φρειδερίκος Β΄ 1676-1732, δούκας της Σαξονίας-Γόθας-Αλτεμβούργου.
* Ιωάννης-Γουλιέλμος 1677-1707, στρατηγός της Αυστρίας.
* Ιωάννα 1680-1704, παντρεύτηκε τον Αδόλφο-Φρειδερίκο Β΄ δούκα του Μεκλεμβούργου-Στρέλιτς.

Το 1681 απεβίωσε η Μαγδαληνή-Σίβυλλα και ο Φρειδερίκος Α΄ έκανε δεύτερο γάμο επτά μήνες μετά, το ίδιο έτος με τη Χριστίνα, κόρη του Φρειδερίκου ΣΤ΄ μαργράβου του Μπάντεν-Ντούρλαχ· δεν απέκτησαν τέκνα.

## Πρόγονοι

## Πηγές
* Die Tagebücher 1667-1686 (Publications of the Thuringian State Archives Gotha IV), edited by Roswitha Jacobsen. 3 volumes, Weimar 1998-2003.
* Der alchemistische Nachlaß Friedrichs I. von Sachsen-Gotha-Altenburg (Quellen und Forschungen zur Alchemie 1), described by Oliver Humberg, Elberfeld 2005.
* August Beck, Friedrich I., Herzog von Sachsen-Gotha und Altenburg. In: Allgemeine Deutsche Biographie (ADB). vol VIII. Duncker & Humblot, Leipzig 1878, p. 2

## Παραπομπές


Κατηγορία:Οίκος των Βέττιν
Ερνέστος Β΄ της Σαξονίας-Γόθας-Αλτεμβούργου

Ο **Ερνέστος Β΄** (γερμ. *Ernst II*, 30 Ιανουαρίου 1745 - 20 Απριλίου 1804) από τον Οίκο των Βέττιν ήταν δούκας της Σαξονίας-Γόθας-Αλτεμβούργου (1772-1804).

## Βιογραφία
Ήταν ο πρωτότοκος γιος του Φρειδερίκου Γ΄ της Σαξονίας-Γόθας-Αλτεμβούργου και της Λουίζας Δωροθέας των Βέττιν, κόρης του Ερνέστου Λουδοβίκου Α΄ της Σαξονίας-Μάινινγκεν.

## Οικογένεια
Νυμφεύτηκε το 1769 την εξαδέλφη της μητέρας του, την Καρλόττα των Βέττιν, κόρη του Αντωνίου Ούλριχ δούκα της Σαξονίας-Μάινινγκεν, και είχε τέκνα:
* Ερνέστος (1770 - 1779).
* Αύγουστος (1772 - 1822), Δούκας της Σαξονίας-Γόθας-Αλτεμβούργου.
* Φρειδερίκος Δ΄ (1774 - 1825), Δούκας της Σαξονίας-Γόθας-Αλτεμβούργου.
* Λουδοβίκος (21 - 26 Οκτωβρίου 1777).

## Πρόγονοι

## Παραπομπές


## Πηγές
* Lichtenberg, Georg Christoph (1992). Schriften und Briefe: Kommentar zu Band I und II (in German). Hanser Verlag. p. 432. ISBN 3-446-11971-X.

Κατηγορία:Οίκος των Βέττιν
Φρειδερίκος Γ΄ της Σαξονίας-Γόθας-Αλτεμβούργου

Ο **Φρειδερίκος Γ΄** (γερμ. *Friedrich III*, 14 Απριλίου 1699 - 10 Μαρτίου 1772) από τον Οίκο των Βέττιν ήταν δούκας της Σαξονίας-Γόθας-Αλτεμβούργου (1732-1772).

## Βιογραφία
Ήταν ο πρωτότοκος γιος του Φρειδερίκου Β΄ της Σαξονίας-Γόθας-Αλτεμβούργου και της Μαγδαληνής Αυγούστας, κόρης του Καρόλου του Άνχαλτ-Τσερμπστ.

## Οικογένεια
Νυμφεύτηκε το 1729 την εξαδέλφη του Λουίζα Δωροθέα των Βέττιν, κόρη του Ερνέστου Λουδοβίκου Α΄ της Σαξονίας-Μάινινγκεν, και είχε τέκνα:
* Φρειδερίκος Λουδοβίκος (1735 - 1756), διάδοχος.
* Λουδοβίκος (25 - 26 Οκτωβρίου 1735).
* θνησιγενής γιος (25 Οκτωβρίου 1735), δίδυμος του Λουδοβίκου.
* θνησιγενείς δίδυμοι γιοί (1739).
* Φρειδερίκη Λουίζα (1741 - 1776).
* Ερνέστος Β΄ (1745 - 1804), Δούκας της Σαξονίας-Γόθας-Αλτεμβούργου.
* Σοφία (9 - 30 Μαρτίου 1746).
* Αύγουστος (1747 - 1806), Πρίγκιπας της Σαξονίας-Γόθας-Αλτεμβούργου.

## Πρόγονοι

## Παραπομπές


## Πηγές
* August Beck: Friedrich II., Herzog von Sachsen-Gotha und Altenburg. In: Allgemeine Deutsche Biographie (ADB). Band 8, Duncker & Humblot, Leipzig 1878, S. 3–5.
* Christian Ferdinand Schulze, Leben des Herzogs von Sachsen-Gotha und Altenburg Friedrich II., Digitaliat

## Εξωτερικοί σύνδεσμοι
* 

Κατηγορία:Οίκος των Βέττιν
Φρειδερίκος Β΄ της Σαξονίας-Γόθας-Αλτεμβούργου

Ο **Φρειδερίκος Β΄** (γερμανικά: Friedrich II, 29 Ιουλίου 1676 - 23 Μαρτίου 1732) από τον Οίκο των Βέττιν ήταν δούκας της Σαξονίας-Γόθας-Αλτεμβούργου (1691-1732).

## Βιογραφία
Ήταν ο μόνος γιος του Φρειδερίκου Α΄ δούκα της Σαξονίας-Γόθας-Αλτεμβούργου και της Μαγδαληνής-Σίβυλλας των Βέττιν, κόρης του Αυγούστου δούκα της Σαξονίας-Βάισενφελς.

## Οικογένεια
Νυμφεύτηκε το 1696 με τη Μαγδαληνή-Αυγούστα, κόρη του Καρόλου πρίγκιπα του Άνχαλτ-Τσερμπστ και είχε (επιζόντα) τέκνα:
* Φρειδερίκος Γ΄ 1699-1772, δούκας της Σαξονίας-Γόθας-Αλτεμβούργου.
* Γουλιέλμος 1701-1771, πρίγκιπας της Σαξονίας-Γόθας-Αλτεμβούργου.
* Ιωάννης-Αύγουστος 1704-1767, πρίγκιπας της Σαξονίας-Γόθας-Αλτεμβούργου.
* Χριστιανός-Γουλιέλμος 1706-1748, πρίγκιπας της Σαξονίας-Γόθας-Αλτεμβούργου.
* Λουδοβίκος-Ερνέστος 1707-1763, πρίγκιπας της Σαξονίας-Γόθας-Αλτεμβούργου.
* Μαυρίκιος 1711-1777, πρίγκιπας της Σαξονίας-Γόθας-Αλτεμβούργου.
* Φρειδερίκη 1715-1775, παντρεύτηκε τον Ιωάννη-Αδόλφο των Βέττιν δούκα της Σαξονίας-Βάισενφελς.
* Αυγούστα 1719-1772, παντρεύτηκε τον Φρειδερίκο των Γουέλφων-Αννοβέρου πρίγκιπα της Ουαλίας. Γιος της ήταν ο:
** Γεώργιος Γ΄ της Βρετανίας.
* Ιωάννης-Αδόλφος 1721-1799, πρίγκιπας της Σαξονίας-Γόθας-Αλτεμβούργου.
* Σοφία 1697-1703 απεβ. 6 ετών, Μαγδαληνή 1698-1712 απεβ. 4 ετών, Κάρολος-Φρειδερίκος 1702-1703 απεβ. 1 έτους, Εμμανουήλ 1709-1710 απεβ. 1 έτους, Κάρολος 1714-1715 απεβ. 1 έτους, Χριστιανός 1705, Σοφία 1712, Μαγδαληνή 1718 απεβ. 1 έτους, θνησιγενής γιος 1700, θνησιγενής γιος 1716, θνησιγενής κόρη 1703.

## Πρόγονοι

## Παραπομπές


## Πηγές
* August Beck: Friedrich II., Herzog von Sachsen-Gotha und Altenburg. In: Allgemeine Deutsche Biographie (ADB). Band 8, Duncker & Humblot, Leipzig 1878, S. 3–5.
* Christian Ferdinand Schulze, Leben des Herzogs von Sachsen-Gotha und Altenburg Friedrich II., Digitalisat

Κατηγορία:Οίκος των Βέττιν
Αύγουστος της Σαξονίας-Γόθας-Αλτεμβούργου (1772-1822)

Ο **Αύγουστος** (γερμ. *August*, 23 Νοεμβρίου 1772 - 17 Μαΐου 1822) από τον Οίκο των Βέττιν ήταν δούκας της Σαξονίας-Γόθας-Αλτεμβούργου (1804-22).

## Βιογραφία
Ο *Αιμίλιος Λεοπόλδος Αύγουστος* ήταν ο πρωτότοκος γιος του Ερνέστου Β΄ της Σαξονίας-Γόθας-Αλτεμβούργου και της Καρλόττας των Βέττιν, κόρης του Αντωνίου Ούλριχ της Σαξονίας-Μάινινγκεν.

## Οικογένεια
Νυμφεύτηκε πρώτα το 1797 τη Λουίζα Καρλόττα, κόρη του Φρειδερίκου Φραγκίσκου Α΄ του Μεκλεμβούργου-Σβερίν, και είχε τέκνα:
* Λουίζα (1800 - 1831), παντρεύτηκε τον Ερνέστο Α΄ της Σαξονίας-Κοβούργου & Γκότα. Ο γιος τους:
** Αλβέρτος (1819 - 1861) νυμφεύτηκε τη Βικτωρία του Ηνωμένου Βασιλείου. Απέκτησαν τη:
*** Βικτωρία (1840 - 1901), Αυτοκράτειρα. Κόρη της ήταν η:
**** Σοφία (1870 - 1932), έγινε Βασίλισσα της Ελλάδας με τον γάμο της με τον Κωνσταντίνο Β΄ της Ελλάδας.

Το 1801 απεβίωσε η Λουίζα Καρλόττα. Το 1802 ο Αύγουστος έκανε δεύτερο γάμο με την Καρολίνα Αμαλία, κόρη του Γουλιέλμου Α΄ της Έσσης. Δεν απέκτησαν απογόνους.

## Πρόγονοι

## Παραπομπές


## Πηγές
* August, Herzog von Sachsen-Gotha, Kyllenion Ein Jahr in Arkadien (1805; reprint Berlin 1985 with biographic info.)
* Warrack, John (1976). "Travels: 1811-1813". Carl Maria Von Weber. Cambridge University Press. p. 137. ISBN 0-521-29121-6. Retrieved February 3, 2015.
* Martin, Theodore (1875). "Appendix A". The Life of His Royal Highness the Prince Consort. London: Smith, Elder & Co. Retrieved February 3, 2015.

## Εξωτερικοί σύνδεσμοι
* 

Κατηγορία:Οίκος των Βέττιν
Φρειδερίκος Δ΄ της Σαξονίας-Γόθας-Αλτεμβούργου

Ο **Φρειδερίκος Δ΄ της Σαξονίας-Γόθας-Αλτεμβούργου** (, 28 Νοεμβρίου 1774 - 11 Φεβρουαρίου 1825) από τον Οίκο του Βέττιν ήταν δούκας της Σαξονίας-Γόθας-Αλτεμβούργου.

## Βιογραφία
Ήταν ο δευτερότοκος γιος του Ερνέστου Β΄ της Σαξονίας-Γόθας-Αλτεμβούργου και της Καρλόττας των Βέττιν, κόρης του Αντωνίου Ούλριχ της Σαξονίας-Μάινινγκεν.

Το 1825 απεβίωσε στο Γκότα σε ηλικία 51 ετών, άγαμος.

## Πρόγονοι

## Παραπομπές


## Πηγές
* August Beck: Friedrich IV., Herzog von Sachsen-Gotha und Altenburg. In: Allgemeine Deutsche Biographie (ADB). Band 8, Duncker & Humblot, Leipzig 1878, S. 6 f.

## Εξωτερικοί σύνδεσμοι
* 

Κατηγορία:Οίκος των Βέττιν
Ελληνιστικοί αυλικοί τίτλοι

Ο όρος **αυλικός τίτλος** προέρχεται από το *αυλή* (με την έννοια *παλάτι*) και χρησιμοποιείται για ιεραρχικά συστήματα τίτλων ειδικά για χρήση κατά το αυλικό πρωτόκολλο.

Στην επίσημη αυλική ορολογία των ελληνιστικών αυτοκρατοριών που κυβερνήθηκαν από τις δυναστείες των Διαδόχων, ο τίτλος *διάδοχος* δεν ήταν συνήθης για τον μονάρχη, αλλά στην πραγματικότητα έχει αποδειχθεί πως ήταν ο χαμηλότερος σε ένα σύστημα επισήμων ιεραρχικών τίτλων, που δίνονταν για πραγματικές θέσεις αλλά και τιμητικά σε διάφορους στρατιωτικούς και πολιτικούς υπαλλήλους. 

Ιδίως στην Πτολεμαϊκή Αίγυπτο, ο τίτλος διάδοχος αναφέρεται ως ο χαμηλότερος αυλικός, κάτω από τους τίτλους Φίλος (Βασιλικός), Αρχισωματοφύλαξ, Πρώτος Φίλος, Ομότιμος και Συγγενεύς, κατά τη διάρκεια της βασιλείας του Πτολεμαίου Ε΄ Επιφανή. Ένα παρόμοιο σύστημα τίτλων υπήρχε σε άλλες ελληνιστικές μοναρχίες.

Κατηγορία:Ιστορία-επέκταση
Κατηγορία:Τίτλοι
Γουλιέλμος της Σαξονίας-Γόθας-Αλτεμβούργου

Ο **Γουλιέλμος**, γερμ. Wilhelm (12 Μαρτίου 1701 - 21 Μαΐου 1771) από τον Οίκο των Βέττιν ήταν πρίγκιπας της Σαξονίας-Γόθας-Αλτεμβούργου. Έγινε στρατάρχης της Αυστρίας.

## Βιογραφία
Ήταν ο δευτερότοκος γιος του Φρειδερίκου Β΄ δούκα της Σαξονίας-Γόθας-Αλτεμβούργου και της Μαγδαληνής-Αυγούστας, κόρης του Καρόλου πρίγκιπα του Άνχαλτ-Τσερμπστ.

## Οικογένεια
Νυμφεύτηκε το 1742 την Άννα των Σ.Χ.Γκόττορπ, κόρη του Χριστιανού-Αυγούστου πρίγκιπα του Οϊτίν· δεν απέκτησαν απογόνους.

## Πρόγονοι

## Παραπομπές


## Πηγές
* Johann Georg August Galletti: Geschichte und Beschreibung des Herzogthums Gotha, Gotha, 1779, S. 354

## Εξωτερικοί σύνδεσμοι
* 

Κατηγορία:Οίκος των Βέττιν
Ιωάννης Αύγουστος της Σαξονίας-Γόθας-Αλτεμβούργου

Ο **Ιωάννης-Αύγουστος**, γερμ. Johann-August (17 Φεβρουαρίου 1704 - 8 Μαΐου 1767) από τον Οίκο των Βέττιν ήταν πρίγκιπας της Σαξονίας-Γόθας-Αλτεμβούργου.

## Βιογραφία
Ήταν ο τρίτος γιος του Φρειδερίκου Β΄ δούκα της Σαξονίας-Γόθας-Αλτεμβούργου και της Μαγδαληνής-Αυγούστας, κόρης του Καρόλου πρίγκιπα του Άνχαλτ-Τσερμπστ.

## Οικογένεια
Νυμφεύτηκε το 1752 τη Λουίζα, κόρη του Ερρίκου Α΄ κόμη του Ρόις φον Σλάιτς· η Λουίζα ήταν κληρονόμος της μητέρας της Γιουλιάνας-Δωροθέας, κόμισσας του Λίμπουργκ-Γκάιλντορφ. Είχε τέκνα:
* Αυγούστα-Λουίζα 1752-1805, παντρεύτηκε τον Φρειδερίκο-Κάρολο πρίγκιπα του Σβάρτσμπουρκ-Ρούντολστατ.
* Λουίζα 1756-1808, παντρεύτηκε τον Φρειδερίκο-Φραγκίσκο Α΄ μεγάλο δούκα του Μεκλεμβούργου-Σβερίν.

Τη Λουίζα διαδέχθηκαν από κοινού οι δύο κόρες της στην κομητεία του Λίμπουργκ-Γκάιλντορφ.

## Πρόγονοι

## Παραπομπές


## Πηγές
* August Beck: Johann August, Prinz von Sachsen-Gotha. In: Allgemeine Deutsche Biographie (ADB). vol. 14, Duncker & Humblot, Leipzig 1881, p. 376.
* Johann Samuel Ersch (Hrsg): Allgemeine Encyclopädie der Wissenschaften und Künste, 2. Sektion, Leipzig, 1842, p. 240 on line.

## Εξωτερικοί σύνδεσμοι
* 

Κατηγορία:Οίκος των Βέττιν
Αύγουστος της Σαξονίας-Γόθας-Αλτεμβούργου

* Αύγουστος της Σαξονίας-Γόθας-Αλτεμβούργου (1747-1806) πρίγκιπας της Σαξονίας-Γόθας-Αλτεμβούργου.
* Αύγουστος της Σαξονίας-Γόθας-Αλτεμβούργου (1772-1822) δούκας της Σαξονίας-Γόθας-Αλτεμβούργου.

Κατηγορία:Γερμανοί ευγενείς
Ιωάννης Αδόλφος της Σαξονίας-Γόθας-Αλτεμβούργου

Ο **Ιωάννης-Αδόλφος**, γερμ. Johann-Adolf (18 Μαΐου 1721–29 Απριλίου 1799) από τον Οίκο των Βέττιν ήταν πρίγκιπας της Σαξονίας-Γόθας-Αλτεμβούργου. Έγινε αντιστράτηγος της Σαξονίας.

## Βιογραφία
Ήταν ο έβδομος γιος του Φρειδερίκου Β΄ δούκα της Σαξονίας-Γόθας-Αλτεμβούργου και της Μαγδαληνής-Αυγούστας, κόρης του Καρόλου πρίγκιπα του Άνχαλτ-Τσερμπστ.

## Οικογένεια
Νυμφεύτηκε τη Μαρία-Μαξιμιλιανή-Ελισάβετ Σάουερ· ο γάμος ήταν μοργανατικός και είχε τέκνα:
* Αδόλφος-Χριστιανός-Κάρολος 1761–1835.
* Ιωάννα-Αδολφίνα-Φρειδερίκη 1767–1804.

## Πρόγονοι

## Παραπομπές


## Βιβλιογραφία
* August Beck (1881), "Johann Adolf", Allgemeine Deutsche Biographie (ADB) (in German), 14, Leipzig: Duncker & Humblot, p. 376
* Johann Samuel Ersch: Allgemeine Encyclopädie der Wissenschaften und Künste, Zweite Sektion, 21. Teil, Leipzig, 1842, p. 240 (digital copy)
* Ranft, Michael: Die Politische Historie von Thüringen, Meißen und Sachsen, welche der sächsische Patriot aus den bewährtesten Nachrichten in XI Stücken der studirenden Jugend in möglichster Kürze aufrichtig erzehlet, Band 10, Leipzig : Holle, 1772, p. 181f. (digital copy)

## Εξωτερικοί σύνδεσμοι
* 

Κατηγορία:Οίκος των Βέττιν
Αύγουστος της Σαξονίας-Γόθας-Αλτεμβούργου (1747-1806)

Ο **Αύγουστος** (γερμ. *August*, 14 Αυγούστου 1747 - 28 Σεπτεμβρίου 1806) από τον Οίκο των Βέττιν ήταν πρίγκιπας της Σαξονίας-Γόθας-Αλτεμβούργου.

## Βιογραφία
Ήταν ο δευτερότοκος γιος του Φρειδερίκου Γ΄ της Σαξονίας-Γόθας-Αλτεμβούργου και της Λουίζας Δωροθέας των Βέττιν, κόρης του Ερνέστου Λουδοβίκου Α΄ της Σαξονίας-Μάινινγκεν.

Το 1806 απεβίωσε στο Γκότα σε ηλικία 59 ετών, άγαμος.

## Πρόγονοι

## Παραπομπές


## Πηγές
*  Prince August of Saxe-Gotha-Altenburg In: Allgemeine Deutsche Biographie (ADB). Band 1, Duncker & Humblot, Leipzig 1875, S. 681.
* Götz Eckardt (Hrsg.): Das italienische Reisetagebuch des Prinzen August von Sachsen-Gotha-Altenburg, des Freundes von Herder, Wieland und Goethe. Stendal 1985

Κατηγορία:Οίκος των Βέττιν
Αλβέρτος Ε΄ της Σαξονίας-Κοβούργου

Ο **Αλβέρτος Ε΄**. γερμ. Albrecht V (24 Μαΐου 1648 - 6 Αυγούστου 1699) από τον Οίκο των Βέττιν ήταν δούκας της Σαξονίας-Κοβούργου (1675-1699).

## Βιογραφία
Ήταν ο δευτερότοκος υιός του Ερνέστου Α΄, δούκα της Σαξονίας-Γόθας και της Ελισάβετ των Βέττιν, κόρης του Ιωάννη Φίλιππου, δούκα της Σαξονίας-Αλτεμβούργου.

## Οικογένεια
Νυμφεύτηκε το 1676 με τη Μαρία Ελισάβετ των Γουέλφων, κόρη του Αυγούστου Β΄, δούκα του Μπράουνσβαϊγκ-Λύνεμπουργκ-Βολφενμπύτελ και απέκτησαν ένα γιο, που απεβίωσε ενός έτους.

## Πρόγονοι

## Παραπομπές


## Πηγές
* August Beck, Albrecht, Herzog von Sachsen-Coburg. In: Allgemeine Deutsche Biographie (ADB). vol I. Duncker & Humblot, Leipzig 1875, p. 318.

## Εξωτερικοί σύνδεσμοι
* 

Κατηγορία:Οίκος των Βέττιν
Ερρίκος της Σαξονίας-Ρέμχιλντ

Ο **Ερρίκος** (γερμανικά: *Heinrich*, 19 Νοεμβρίου 1650 - 13 Μαΐου 1710) από τον Οίκο των Βέττιν ήταν δούκας της Σαξονίας-Ρέμχιλντ (1675-1710).

## Βιογραφία
Ήταν ο τέταρτος γιος του Ερνέστου Α΄, δούκα της Σαξονίας-Γκότα και της Ελισάβετ Σοφίας των Βέττιν, κόρης του Ιωάννη Φίλιππου, δούκα της Σαξονίας-Αλτεμβούργου.

## Οικογένεια
Νυμφεύτηκε το 1676 τη Μαρία Ελισάβετ, κόρη του Λουδοβίκου ΣΤ΄, λαντγράβου της Έσσης-Ντάρμστατ· δεν απέκτησαν απογόνους.

## Πρόγονοι

## Παραπομπές


## Πηγές
* Association for History and Geography of Saxe-Meiningen, Neue Landeskunde des Herzogtums Sachsen-Meiningen, Hildburghausen 1903.
* August B. Michaelis: Einleitung zu einer volständigen Geschichte der Chur- und Fürstlichen Häuser ..., σελ. 521.
* Johann Samuel Ersch: Allgemeine Encyclopädie der Wissenschaften und Künste in alphabetischer ..., σελ. 358.

## Εξωτερικοί σύνδεσμοι
* 

Κατηγορία:Οίκος των Βέττιν
Χριστιανός της Σαξονίας-Άιζενμπεργκ

Ο **Χριστιανός**, γερμ. Christian (6 Ιανουαρίου 1653 - 28 Απριλίου 1707) από τον Οίκο των Βέττιν ήταν δούκας της Σαξονίας-Άιζενμπεργκ (1675-1707).

## Βιογραφία
Ήταν ο πέμπτος γιος του Ερνέστου Α΄, δούκα της Σαξονίας-Γκότα και της Ελισάβετ Σοφίας των Βέττιν, κόρης του Ιωάννη Φίλιππου, δούκα της Σαξονίας-Αλτεμβούργου.

## Οικογένεια
Νυμφεύτηκε πρώτα το 1677 με τη Χριστιανή των Βέττιν, κόρη του Χριστιανού Α΄, δούκα της Σαξονίας-Μέρσεμπουργκ και είχε τέκνο:
* Χριστίνα 1679-1722, παντρεύτηκε τον Φίλιππο Ερνέστο, δούκα του Σλέσβιχ-Χόλσταϊν-Γκλύξμπουργκ, γιο του Χριστιανού (γιου του Φίλιππου).

Το 1679 απεβίωσε η Χριστίνα και ο Χριστιανός έκανε το 1681 δεύτερο γάμο με τη Σοφία-Μαρία, κόρη του Λουδοβίκου ΣΤ΄ λαντγκράβου της Έσσης-Ντάρμστατ.

## Πρόγονοι

## Πηγές
* August Beck, Christian, einziger Herzog von Sachsen-Eisenberg. In: Allgemeine Deutsche Biographie (ADB). vol IV. Duncker & Humblot, Leipzig 1876, pp. 178–180.
* Wolfgang Huschke (1957), "Christian, Herzog von Sachsen-Eisenberg", Neue Deutsche Biographie (NDB) (in German), 3, Berlin: Duncker & Humblot, p. 232
* Wilfried Warsitzka: Herzog Christian von Sachsen und der Bau der Schlosskirche zu Eisenberg. Wartburg-Verlag, Jena 1992, ISBN 3-86160-065-X

## Παραπομπές


Κατηγορία:Οίκος των Βέττιν
Σκάλα Αιτωλοακαρνανίας

Η **Σκάλα** είναι ημιορεινό χωριό της Ναυπακτίας στο νομό Αιτωλοακαρνανίας σε υψόμετρο 300 μέτρα.

## Γεωγραφία - Ιστορία
Η Σκάλα είναι κτισμένη στη κοιλάδα Φτέρη, Β.-ΒΑ. της Ναυπάκτου με θέα προς τον Κορινθιακό κόλπο, σε μια περιοχή κατάφυτη από οπωροφόρα και αειθαλή δένδρα. Απέχει από την Ναύπακτο 6 χλμ. και βρίσκεται πολύ κοντά στην περιφερειακή που αποτελεί κομμάτι της ΕΟ Αντιρρίου - Ιτέας.

Το 1912, με το ΦΕΚ 261Α - 31/08/1912, συστάθηκε κοινότητα Σκάλας με έδρα την ίδια, ενώ το 1997, σύμφωνα με το σχέδιο Καποδίστριας, προσαρτήθηκε στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Συκιά και το Καστράκι συναποτελούν την Τοπική Κοινότητα Πιτσιναιίκων που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 288 κάτοικους.

### Απογραφές πληθυσμού

## Εξωτερικοί σύνδεσμοι
* Τουριστικός οδηγός "Η γή της Αιτωλίας ... αποκαλύπτεται", σελ. 81
* Το παραδοσιακό γαιτανάκι στη Σκάλα Ναυπακτίας από τoν ιστότοπο http://www.nafpaktianews.gr
* Σκάλα  από τον ιστότοπο https://www.treantonafpaktos.gr 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Χριστιανός Ερνέστος Β΄ της Σαξονίας-Κοβούργου-Ζάαλφελντ

Ο **Χριστιανός-Ερνέστος Β΄**, γερμ. Christian-Ernst II (18 Αυγούστου 1683 - 4 Σεπτεμβρίου 1745) από τον Οίκο των Βέττιν ήταν δούκας της Σαξονίας-Κόμπουργκ-Ζάαλφελντ (1729-1745).

## Βιογραφία
Ήταν ο πρωτότοκος γιος του Ιωάννη-Ερνέστου Δ΄ δούκα της Σαξονίας-Κόμπουργκ-Ζάαλφελντ και της Σοφίας-Χέντιβιχ των Βέττιν, κόρης του Χριστιανού Α΄ δούκα της Σαξονίας-Μέρσεμπουργκ.

## Οικογένεια
Νυμφεύτηκε το 1724 με τη Χριστιάνα-Φρειδερίκη του Κος· ο γάμος ήταν μοργανατικός και έχασε το δικαίωμα διαδοχής.

## Πρόγονοι

## Πηγές
* August Beck: Christian Ernst, Herzog zu Sachsen-Saalfeld. In: Allgemeine Deutsche Biographie (ADB). Band 4, Duncker & Humblot, Leipzig 1876, S. 180.

## Αναφορές


Κατηγορία:Οίκος των Βέττιν
Κατηγορία:Αποδέκτες του Τάγματος του Λευκού Αετού (Πολωνία)
Ιωσίας της Σαξονίας-Κόμπουργκ-Ζάαλφελντ

Ο **Ιωσίας** (γερμ.: *Friedrich Josias von Sachsen-Coburg-Saalfeld*, 26 Δεκεμβρίου 1737 - 26 Φεβρουαρίου 1815) από τον Οίκο των Βέττιν ήταν πρίγκιπας της Σαξονίας-Κόμπουργκ-Ζάαλφελντ. Έγινε στρατηγός της Αυστρίας.

## Βιογραφία
Ήταν ο τέταρτος γιος του Φραγκίσκου-Ιωσία δούκα της Σαξονίας-Κόμπουργκ-Ζάαλφελντ και της Άννας-Σοφίας, κόρης του Λουδοβίκου-Φρειδερίκου Α΄ πρίγκιπα του Σβάρτσμπουργκ-Ρούντολστατ.

## Οικογένεια
Νυμφεύτηκε το 1789 την Τερέζα Στρόφεκ. Ο γάμος ήταν μοργανατικός και ο Ερνέστος Β΄ δούκας της Σαξονίας-Κοβούργου-Γόθας του έδωσε τον τίτλο του *κυρίου του Ρόχμανν*. Ο Ιωσίας είχε τέκνο:
* Φρειδερίκος. Ως τέκνο μοργανατικού γάμου αποκλείστηκε από τη διαδοχή.

## Πρόγονοι

## Πηγές
* Meyers Konversations-Lexikon of 1888–89. In turn, it cites:
** A. von Witzleben, Prinz Friedrich J. von Koburg-Saalfeld, Herzog zu Sachsen, Berlin, 1859.

## Παραπομπές


Κατηγορία:Οίκος των Βέττιν
Κατηγορία:Μοργανατικοί γάμοι
Μιχάι Τουντόσε

Ο **Μιχάι Τουντόσε** (Mihai Tudose, γεννήθηκε στις 6 Μαρτίου του 1967 στη Βραΐλα) είναι Ρουμάνος πολιτικός,  βουλευτής, υπουργός Οικονομίας στην κυβέρνηση Γκριντεάνου και ο πρώην πρωθυπουργός της Ρουμανίας.

## Πολιτική καριέρα
Κατήλθε στην πολιτική το 1992, ως μέλος του Δημοκρατικού Εθνικού Μετώπου Σωτηρίας. Σήμερα, είναι μέλος του σοσιαλδημοκρατικού Κόμματος και αντιπρόεδρός του από το 2015. Εξελέγη βουλευτής το 2000 και υπηρέτησε στη συνέχεια επί πέντε θητείες ως βουλευτής στην κομητεία της Βραΐλας. Διετέλεσε δύο φορές υπουργός Οικονομίας, μεταξύ του 2014 και του 2015 στην 4η κυβέρνηση Πόντα και μεταξύ Φεβρουαρίου και Ιουνίου 2017 στην κυβέρνηση Γκριντεάνου.

Ήταν ένας από τους επικρατέστερους υποψηφίους για την πρωθυπουργία, προταθείς από τον πλειοψηφούντα συνασπισμό με επικεφαλής το Σοσιαλδημοκρατικό Κόμμα  προκειμένου να διαδεχθεί τον Σορίν Γκριντεάνου , έπειτα από την κατάρρευση της κυβέρνησης του τελευταίου λόγω έγκρισης πρότασης μομφής από το ίδιο του το κόμμα. Στις 26 Ιουνίου 2017, ο πλειοψηφών συνασπισμός τον πρότεινε για τη θέση και ο ίδιος έλαβε την εντολή από τον Πρόεδρο Γιοχάνις. Ανέλαβε καθήκοντα στις 29 Ιουνίου, μαζί με τη νέα κυβέρνηση.

## Διαμάχη
Ως κάτοχος διδακτορικού στις Στρατιωτικές Επιστήμες και Πληροφορίες, ο Τουντόσε ενεπλάκη σε σκάνδαλο λογοκλοπής έπειτα από αναφορές των μέσων ενημέρωσης ότι μπορεί να είχε αντιγράψει κάποια μέρη της διδακτορικής του εργασίας. Στον απόηχο του σκανδάλου, παραιτήθηκε από τη χρήση του επιστημονικού του τίτλου. 

Σχολιάζοντας τις πρωτοβουλίες της περιοχής Σέκελι για αυτονομία και τη χρήση της σημαίας τους σε δημόσιες υπηρεσίες, στις 11 Ιανουαρίου 2018 ο Τουντόσε έκανε τη δήλωση "Αν υψώσουν σημαίες στην περιοχή του Σέκελι, εκείνοι που θα τις υψώσουν θα κρεμαστούν δίπλα στις σημαίες. Αποκλείεται να παραχωρηθεί αυτονομία στη Σέκελι."  Ο αναπληρωτής πρόεδρος της Δημοκρατικής Συμμαχίας Ούγγρων της Ρουμανίας (UDMR) Μπάλιντ Πορκσάλμι χαρακτήρισε την δήλωση του Τουντόσε απαράδεκτη, αποκαλώντας την "πρωτόγονη" και ότι "θυμίζει τον Μεσαίωνα". Επτά ημέρες αργότερα, ο Τουντόσε αναγκάστηκε να παραιτηθεί από τη θέση του, εξαιτίας, εν μέρει των σχολίων και των εσωτερικών διενέξεων, όπως και λόγω έλλειψης εμπιστοσύνης εντός του κόμματος.

## Παραπομπές


Κατηγορία:Πρωθυπουργοί της Ρουμανίας
Σογιεμπικά του Καζάν

Η **Σογιεμπικά** (επίσης γράφεται *Σογιενμπικά, Σουγιούμπικε,* κυριλλικά: *Сөембикә*) (1516 - μετά το 1554) ήταν μια ταταρική κυβερνήτρια και χανμπικά. Υπηρέτησε ως αντιβασιλέας του Καζάν κατά τη διάρκεια της κηδεμονίας του γιου της από το 1549 έως το 1551. 

## Ζωή
Ήταν η κόρη του ευγενή Νογκάι Γιοσίφ μπακ και η σύζυγος των χάνων του Καζάν Τσανγάλι (1533-35), Σαφαγκαράι (1536-49) και Σαχγαλί (μετά το 1553). Το 1549, έγινε αντιβασιλέας κατά τη διάρκεια της κηδεμονίας του γιου της, Ουταμεσγκαράι.

Το 1551, μετά την πρώτη μερική κατάκτηση του Χανάτου του Καζάν από τον Ιβάν τον Τρομερό, μετακόμισε βίαια στη Μόσχα με τον γιο της και αργότερα παντρεύτηκε με τον Σαχγαλί , τον επιβλημένο από τη Ρωσία χάνο των Τατάρων Κασίμ και Καζάν. 

## Θρύλος αυτοκτονίας
Είναι η εθνική ηρωίδα του Ταταρστάν. Το όνομά της συνδέεται πρώτα με τον Πύργο Σογιεμπικά, που ο Ιβάν ο Τρομερός ήθελε να την παντρευτεί και έτσι συμφώνησε ότι εάν της έχτιζε ένα πύργο με επτά βαθμίδες (μια για κάθε ημέρα της εβδομάδας) τότε θα τον παντρευόταν. Ο Ιβάν ο Τρομερός υποτίθεται ότι τελείωσε τον πύργο εντός της εβδομάδας, και όταν η Σογιεμπικά ανέβηκε στην κορυφή του πύργου και αφού κοίταξε στο πανέμορφο σπίτι της στο Καζάν, συγκλονίστηκε τόσο από τους ανθρώπους της που δεν μπορούσαν να το αντέξουν να παντρευτεί τον τσάρο και πήδηξε από τον πύργο. 

## Δείτε επίσης
* Κατάλογος των χάνων του Καζάν
* Σουγιούμπικε

## Παραπομπές


Κατηγορία:Τάταροι
Όθων Η΄ της Βαυαρίας

Ο **Όθων Η΄**, γερμ. Otto VIII (πριν το 1180 - 7 Μαρτίου 1209) από τον Οίκο του Βίττελσμπαχ ήταν παλατινός κόμης της Βαυαρίας (1189-1209).

## Βιογραφία
Ήταν γιος του Όθωνα Ζ΄ παλατινού κόμη της Βαυαρίας, γιου του Όθωνα Δ΄ κόμη του Σάυερν (Scheyern).

Ζήτησε σε γάμο μία κόρη του Φιλίππου των Χοενστάουφεν δούκα της Σουαβίας, αλλά ο Φίλιππος αρνήθηκε. Στις 21 Ιουνίου 1208 η Βεατρίκη Β΄ των Χοενστάουφεν κόμισσα της Βουργουνδίας παντρεύτηκε τον Όθωνα Α΄ των Άντεχς δούκα της Μερανίας. Η Βεατρίκη Β΄ ήταν κόρη τού Όθωνα Α΄ κόμη της Βουργουνδίας, αδελφού του Φιλίππου. Μετά την τελετή στο Μπάμπερκ ο Φίλιππος αποσύρθηκε στα δωμάτιά του και εκεί φονεύθηκε από τον Όθωνα Η΄. Ο φονιάς ξέφυγε από τους φρουρούς του Φιλίππου. Η έγκυος Ειρήνη Αγγελίνα διέφυγε στο κάστρο Χοενστάουφεν, όπου απέβαλλε και απεβίωσε.

Ο Φίλιππος τάφηκε στον καθεδρικό του Μπάμπερκ. Ο Ερρίκος του Κάλντεν, υπουργός (ministerialis) του Φιλίππου καταδίωξε τον Όθωνα Η΄ και τον σκότωσε. Πέταξε το κεφάλι τού φονιά στον Δούναβη και έβαλε το σώμα του σε ένα βαρέλι, που το κρατούσε για χρόνια. Μοναχοί του αββαείου Ίνντερσντορφ υπεξαίρεσαν το βαρέλι και έθαψαν το σώμα στη μονή τους.

## Πρόγονοι





## Πηγές
* Abulafia, David (1988). Frederick II: A Medieval Emperor. Oxford University Press.

## Παραπομπές


Κατηγορία:Οίκος του Βίττελσμπαχ
Ναθαναήλ-Νικόλαος Δομενεγίνης

Ο **Ναθαναήλ-Νικόλαος Δομενεγίνης** (1865 - 1935) ήταν Έλληνας λόγιος και πολιτικός, ζακυνθινής καταγωγής. Καταγόταν από οικογένεια πολιτικών και ευγενών της Ζακύνθου. Πολέμησε στην Ήπειρο με το σώμα των ερυθροχιτώνων και διακρίθηκε στη μάχη του Δρίσκου, το 1912. Υπηρέτησε ως Νομάρχης στα Επτάνησα και συνέγραψε σονέτα και άλλα λογοτεχνικά έργα.

## Βιογραφικά στοιχεία
### Πρώτα χρόνια και σπουδές
Γεννήθηκε στη Ζάκυνθο το 1865. Ήταν γιος του Ιωάννη Δομενεγίνη (1824-1899), δικηγόρου και βουλευτή της Ζακύνθου και πληρεξουσίου. Σπούδασε νομικά στο Πανεπιστήμιο των Αθηνών.

### Πολεμική δράση και πολιτική σταδιοδρομία
Ανέπτυξε έντονη πολεμική δράση, λαμβάνοντας μέρος στον Πόλεμο του 1897 και στον Πρώτο Βαλκανικό Πόλεμο και διακρίθηκε στο Δρίσκο μαζί με τον Μαβίλη.  Το 1912 είχε τον βαθμό του Ταγματάρχη και πολέμησε με τους Γαριβαλδινούς.

Το 1905 διορίστηκε Νομάρχης Κέρκυρας και υπηρέτησε τον ίδιο χρόνο στη Λευκάδα ως την απόλυσή του, στις 15 Δεκεμβρίου 1905. Κατά τη διάρκεια της θητείας του ως νομάρχη στη Λευκάδα αντιμετώπισε την εξέγερση των χωρικών για την τιμή του κρασιού, τον Αύγουστο του 1905. Στη συνέχεια (1916) εκπροσώπησε την κυβέρνηση στα Ιωάννινα.

### Λογοτέχνης
Ο Δομενεγίνης έγραψε ποιήματα, πεζά και επιμελήθηκε μεταφράσεις του Φώσκολου. Το 1898 με έναν ύμνο του για την Κρήτη απέσπασε βραβείο. Σονέτα που έγραψε ο Δομενεγίνης εκδόθηκαν με πρόλογο από τον Ξενόπουλο το 1920.

Απεβίωσε στις 20 Ιανουαρίου 1935 και κηδεύτηκε από τον ιερό ναό του Πρώτου Νεκροταφείου. Άφησε πίσω του μία αδερφή, τη Μαρή Δομενεγίνη, και ανίψια.

## Παραπομπές


Κατηγορία:Έλληνες λόγιοι
Κατηγορία:Νομάρχες Κέρκυρας
Κατηγορία:Νομάρχες Λευκάδας
Μιχάι Φίφορ

Ο **Μιχάι Φίφορ** (Mihai-Viorel Fifor, 10 Μαΐου 1970-) είναι Ρουμάνος πολιτικός.

Γεννημένος στην Τουρνού Σεβερίν, σπούδασε στο Πανεπιστήμιο της Κραϊόβα από το 1989 ως το 1994. Το 1995 απέκτησε μεταπτυχιακό τίτλο στην Ρουμανική Λογοτεχνία και το 2003 διδακτορικό δίπλωμα, έχοντας ασχοληθεί με το ζήτημα των Βλάχων της Σερβίας. Το 2005 ανέλαβε τη διεύθυνση του περιφερειακού μουσείου στην Ολτένια.

Μέλος του Σοσιαλδημοκρατικού Κόμματος, εξελέγη γερουσιαστής το 2012, εκπροσωπώντας την κομητεία Ντολτζ (Dolj) και επανεξελέγη στην κομητεία Αράντ στις εκλογές του 2016. Τον Ιούνιο του 2017 έγινε υπουργός Οικονομίας στην κυβέρνηση του μιχάι Τουντόσε, παρότι ήταν άπειρος στο χώρο της οικονομίας. Τον Σεπτέμβριο του 2017 ανέλαβε υπουργός Άμυνας.

Μετά την παραίτηση του Μιχάι Τουντόσε από την πρωθυπουργία, ανέλαβε υπηρεσιακά πρωθυπουργός, από τις 16 Ιανουαρίου ως τις 29 Ιανουαρίου 2018.

## Παραπομπές


## Εξωτερικοί σύνδεσμοι

Κατηγορία:Πρωθυπουργοί της Ρουμανίας
Σαλαμάνδρα της Καρπάθου

Η **Σαλαμάνδρα της Καρπάθου**, *Lyciasalamandra helverseni* (Pieper, 1963) ή **Χοχχυλίνα**, όπως είναι γνωστή στους κατοίκους τους νησιού, είναι ένα είδος σαλαμάνδρας στην οικογένεια Salamandridae. Πρόκειται για ένα ενδημικό είδος της Ελλάδας, καθώς απαντάται αποκλειστικά στην Κάρπαθο, την Κάσο και τη Σαρία. Μαζί με τη σαλαμάνδρα του Καστελλόριζου αποτελούν τα μοναδικά είδη του γένους *Lyciasalamandra* που απαντώνται στην Ελλάδα. Κατατάσσεται ως Τρωτό (VU) στη λίστα της IUCN. 

## Περιγραφή
Πρόκειται για μια μεσαίου μεγέθους σαλαμάνδρα, με λεπτό σώμα, επίπεδο κεφάλι και μεγάλα μάτια. Μπορεί να φτάσει μέχρι και τα 14cm σε μήκος. Τα αρσενικά φέρουν μια μυτερή απόφυση στην βάση της ουράς τους από την ραχιαία πλευρά. 

## Βιολογία
Τον περισσότερο χρόνο βρίσκεται κρυμμένη κάτω από πέτρες ή βαθιά μέσα στο έδαφος. Ανεβαίνει στην επιφάνεια του εδάφους κατά τη διάρκεια του χειμώνα (περίπου από τον Οκτώβριο μέχρι και τον Απρίλιο) όταν τα επίπεδα υγρασίας είναι υψηλά, συνήθως μετά από βροχή. Έτσι, δραστηριοποιείται συνήθως βραδινές ώρες, αν και έχει παρατηρηθεί και κατά τη διάρκεια της ημέρας. Οι πυκνότητες των πληθυσμών του είδους τοπικά μπορεί να είναι και πολύ υψηλές. Το ζευγάρωμα λαμβάνει χώρα στη ξηρά, όπου το αρσενικό σέρνεται κάτω από το θηλυκό, πιάνοντας τα μπροστινά πόδια του θηλυκού και πιέζοντας το κεφάλι του προς τα πάνω. Είναι ζωοτόκο, γεννάει δηλαδή πλήρως ανεπτυγμένα μικρά και δεν εξαρτάται καθόλου από το νερό. Τρέφεται με ασπόνδυλα, όπως κάμπιες και σκουλήκια. 

## Ενδιαίτημα
Το ενδιαίτημα της περιλαμβάνει θαμνώδη βλάστηση Μεσογειακού τύπου και βραχώδεις περιοχές.
## Παραπομπές

Κατηγορία:Κάρπαθος
Κατηγορία:Πανίδα της Ελλάδας
Κατηγορία:Αμφίβια της Ελλάδας
Κατηγορία:Ουρόδηλα
Ιωάννης Χατζηδήμος

Ο **Ιωάννης Χατζηδήμος** (1 Δεκεμβρίου 1911 - 8 Οκτωβρίου 1986), του Κωνσταντίνου, ήταν Έλληνας δικηγόρος και πολιτικός. Υπηρέτησε ως βουλευτής και ως δήμαρχος Σερρών.

## Πολιτική καριέρα
Γεννήθηκε στις Σέρρες το 1911. Σπούδασε νομικά στο ΑΠΘ και άρχισε να ασκεί τη δικηγορία στη συμπρωτεύουσα, από το 1935.
Έλαβε ενεργά μέρος στην Εθνική Αντίσταση και το 1944 φυλακίστηκε από τους Γερμανούς στο στρατόπεδο Παύλου Μελά, στη Θεσσαλονίκη.

Διετέλεσε δήμαρχος Σερρών, υπηρετώντας από τις 3 Νοεμβρίου 1952 ως τις 21 Ιανουαρίου 1955.

Εξελέγη βουλευτής Σερρών με το κόμμα της ΕΡΕ το 1956, το 1958 και το 1961. Ήταν πρόεδρος του συλλόγου "Ορφέας".

Ήταν παντρεμένος με την Νίνα Κωτσίδου και είχαν έναν γιο. Πέθανε σε ηλικία 74 ετών στις 8 Οκτωβρίου 1986, και κηδεύτηκε την επομένη από τον ιερό ναό Ταξιαρχών Σερρών.

## Παραπομπές


Κατηγορία:Βουλευτές Σερρών
Κατηγορία:Δήμαρχοι Σερρών
Κατηγορία:Βουλευτές εκλεγμένοι με την ΕΡΕ
Δημήτριος Κρίτσας

Ο **Δημήτριος Κρίτσας** ήταν Έλληνας πολιτικός.

## Βιογραφικά στοιχεία

Ήταν αξιωματικός του στρατού.

Εξελέγη για πρώτη φορά βουλευτής Φθιώτιδας με το κόμμα του Δηλιγιάννη στις εκλογές του 1892 και επανεξελέγη στις εκλογές του 1895 και 1899.

## Παραπομπές


Κατηγορία:Βουλευτές Φθιώτιδας
Κατηγορία:Έλληνες αξιωματικοί του Στρατού Ξηράς
Ιωάννης Γ. Σπέντζας

Ο **Ιωάννης Σπέντζας** ήταν Έλληνας πολιτικός.

## Βιογραφικά στοιχεία

Γεννήθηκε στα Φιλιατρά Μεσσηνίας και ήταν γιος του Γεωργίου Σπέντζα. Σπούδασε νομικά και ιδιώτευσε ως δικηγόρος.

Εξελέγη για πρώτη φορά βουλευτής Τριφυλίας στις εκλογές του 1905 και επανεξελέγη στις εκλογές του 1906 και ως βουλευτής Μεσσηνίας στις εκλογές του Αυγούστου 1910 και του 1915.

Γιος του ήταν ο Νικόλαος Σπέντζας.

## Παραπομπές


Κατηγορία:Βουλευτές Τριφυλίας
Κατηγορία:Βουλευτές Μεσσηνίας
Μιχαήλ Γαλανός

Ο **Μιχαήλ Γαλανός** (1862 - 1948) ήταν Έλληνας πολιτικός.

## Βιογραφικά στοιχεία

Γεννήθηκε στην Κάλυμνο και σπούδασε νομικά στο Πανεπιστήμιο Αθηνών. Υπήρξε ιδρυτικό μέλος του θρησκευτικού συλλόγου "Ανάπλασις", της ομώνυμης εφημερίδας του συλλόγου καθώς και μέλος της «Νομοπαρασκευαστικής Επιτροπείας προς αναθεώρησιν και σύνταξιν της εκκλησιαστικής νομοθεσίας». Διορίστηκε βασιλικός επίτροπος στην Ιερά Σύνοδο της Εκκλησίας της Ελλάδος αλλά η κυβέρνηση Γούναρη (1915) τον απάλλαξε των καθηκόντων του για να επανέλθει λίγο αργότερα από την κυβέρνηση Βενιζέλου. Τον Αύγουστο του 1917 αντικαταστάθηκε επειδή υπέγραψε το πρακτικό της Ιεράς Συνόδου για το ανάθεμα κατά του Ελευθερίου Βενιζέλου.

Στις εκλογικές αναμετρήσεις του Αυγούστου και του Νοεμβρίου του 1910 εξελέγη βουλευτής Αττικοβοιωτίας με το Κόμμα Φιλελευθέρων. Κατά τον μεσοπόλεμο διαδραμάτισε σημαντικό παρασκηνιακό ρόλο στα εκκλησιαστικά ζήτημα της εποχής επιχειρώντας να συστήσει πολιτικό εκκλησιαστικό κόμμα.

Είχε συγγράψει πλήθος εκκλησιαστικών έργων. Κόρη του ήταν η συγγραφέας Ειρήνη Γαλανού.

## Παραπομπές


Κατηγορία:Βουλευτές Αττικοβοιωτίας
Κατηγορία:Έλληνες εκκλησιαστικοί συγγραφείς
Ιωάννης Φρειδερίκος της Σαξονίας-Βαϊμάρης

Ο **Ιωάννης-Φρειδερίκος**, γερμ. Johann-Friedrich (19 Σεπτεμβρίου 1600 - 17 Οκτωβρίου 1628) από τον Οίκο των Βέττιν ήταν πρίγκιπας (δούκας ως προς τον τίτλο μόνο) της Σαξονίας-Βαϊμάρης.

## Βιογραφία
Ήταν ο πέμπτος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Άνχαλτ, κόρης του Ιωακείμ-Ερνέστου πρίγκιπα του Άνχαλτ.

Το 1628 απεβίωσε στη Βαϊμάρη σε ηλικία 28 ετών.

## Πηγές
* Ronald Füssel: Die Hexenverfolgungen im Thüringer Raum = Veröffentlichungen des Arbeitskreises für historische Hexen- und Kriminalitätsforschung in Norddeutschland, vol. 2, DOBU, Hamburg, 2003, p. 92 and p. 247 ff
 
## Παραπομπές


Κατηγορία:Οίκος των Βέττιν
Βερνάρδος της Σαξονίας-Βαϊμάρης

Ο **Βερνάρδος** (γερμ.: Bernard , 16 Αυγούστου 1604 - 18 Ιουλίου 1639) από τον Οίκο των Βέττιν ήταν πρίγκιπας της Σαξονίας-Βαϊμάρης. Έγινε στρατηγός της Σουηδίας και της Γαλλίας.

## Βιογραφία
Ήταν ο έβδομος γιος του Ιωάννη Β΄ δούκα της Σαξονίας-Βαϊμάρης και της Δωροθέας-Μαρίας των Άνχαλτ, κόρης του Ιωακείμ-Ερνέστου πρίγκιπα του Άνχαλτ.

Το 1639 απεβίωσε στο Νόιενμπουρκ επί του Ρήνου σε ηλικία 35 ετών.

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Αδόλφος Γουλιέλμος της Σαξονίας-Άιζεναχ

Ο **Αδόλφος-Γουλιέλμος**, γερμ. Adolf-Wilhelm (15 Μαΐου 1632 - 21 Νοεμβρίου 1668) από τον Οίκο των Βέττιν ήταν δούκας της Σαξονίας-Άιζεναχ (1662-1668).

## Βιογραφία
Ήταν ο δευτερότοκος γιος του Γουλιέλμου δούκα της Σαξονίας-Βαϊμάρης και της Ελεονώρας-Δωροθέας των Ασκάνια, κόρης του Ιωάννη-Γεωργίου Α΄ πρίγκιπα του Άνχαλτ-Ντεσάου.

## Οικογένεια
Νυμφεύτηκε το 1663 τη Μαρία-Ελισάβετ των Γουέλφων, κόρη του Αυγούστου Β΄ δούκα του Μπράουνσβαϊγκ-Βολφενμπύτελ και είχε τέκνα:
* Γουλιέλμος-Αύγουστος 1668-1671, δούκας της Σαξονίας-Άιζεναχ.
* Κάρολος-Αύγουστος 1664-1665, Ερνέστος-Αύγουστος 1667-1668, Φρειδερίκος-Γουλιέλμος 1665, Αδόλφος-Γουλιέλμος 1666, απεβίωσαν το πολύ ενός έτους.

## Πηγές
* August Beck: Adolf Wilhelm. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 120 f.

## Παραπομπές


Κατηγορία:Οίκος των Βέττιν
Γουλιέλμος Αύγουστος της Σαξονίας-Άιζεναχ

Ο **Γουλιέλμος-Αύγουστος**, 
γερμ.:
Wilhelm-August (30 Νοεμβρίου 1668 - 23 Φεβρουαρίου 1671) από τον Οίκο των Βέττιν ήταν δούκας της Σαξονίας-Άιζεναχ (1668-1671).

## Βιογραφία
Ήταν ο μόνος (που επέζησε του ενός έτους) γιος του Αδόλφου-Γουλιέλμου δούκα της Σαξονίας-Άιζεναχ και της Μαρίας-Ελισάβετ των Γουέλφων, κόρης του Αυγούστου Β΄ δούκα του Μπράουνσβαϊγκ-Βολφενμπύτελ.

Το 1671 απεβίωσε στο Άιζεναχ σε ηλικία 3 ετών.

## Παραπομπές


## Πηγές
* August Beck: Adolf Wilhelm. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 120 f.

Κατηγορία:Οίκος των Βέττιν
Ιωάννης Γεώργιος Α΄ της Σαξονίας-Άιζεναχ

Ο **Ιωάννης-Γεώργιος Α΄**, γερμ. Johann-Georg (12 Ιουλίου 1634 - 19 Σεπτεμβρίου 1686) από τον Οίκο των Βέττιν ήταν δούκας της Σαξονίας-Άιζεναχ (1662-1686).

## Βιογραφία
Ήταν ο τρίτος γιος του Γουλιέλμου δούκα της Σαξονίας-Βαϊμάρης και της Ελεονώρας-Δωροθέας, κόρης του Ιωάννη-Γεωργίου Α΄ πρίγκιπα του Άνχαλτ-Ντεσάου.

## Οικογένεια
Νυμφεύτηκε το 1661 την Ιωαννέττα, κόρη του Ερνέστου κόμη του Ζάυν-Βίττγκενσταϊν και είχε τέκνα:
* Ελεονώρα-Έρντμουτε 1662-1696, παντρεύτηκε πρώτα τον Ιωάννη-Φρειδερίκο των Χοεντσόλερν μάργραβο του Βρανδεμβούργου-Άνσμπαχ. 
* Φρειδερίκος-Αύγουστος 1663-1684, απεβίωσε 21 ετών σε μάχη.
* Ιωάννης-Γεώργιος Β΄ 1665-1698, δούκας της Σαξονίας-Άιζεναχ.
* Ιωάννης-Γουλιέλμος Γ΄ 1666-1729, δούκας της Σαξονίας-Άιζεναχ.
* Φρειδερίκη-Ελισάβετ 1669-1730, παντρεύτηκε τον Ιωάννη-Γεώργιο των Βέττιν δούκα της Σαξονίας-Βάισενφελς.
* Μαξιμιλιανός-Ερρίκος 1666-1668, Λουίζα 1668-1669, Ερνέστος-Γουσταύος 1672, απεβίωσαν νήπια.

## Πηγές
* Anton Balthasar König: Biographisches Lexikon aller Helden und Militärpersonen. Band 3, 1790, S. 337 Digitalisat
* Ernst Wülcker: Johann Georg I. (Herzog von Sachsen-Eisenach). In: Allgemeine Deutsche Biographie (ADB). Band 14, Duncker & Humblot, Leipzig 1881, S. 365 f.

## Παραπομπές


Κατηγορία:Οίκος των Βέττιν
Ιωάννης Γεώργιος Β΄ της Σαξονίας-Άιζεναχ

Ο **Ιωάννης Γεώργιος Β΄ της Σαξονίας-Άιζεναχ** (, 24 Ιουλίου 1665 - 10 Νοεμβρίου 1698) από τον Οίκο των Βέττιν ήταν δούκας της Σαξονίας-Άιζεναχ (1686-1698).

## Βιογραφία
Ήταν ο δευτερότοκος γιος του Ιωάννη-Γεωργίου Α΄ δούκα της Σαξονίας-Άιζεναχ και της Ιωαννέττας, κόρης του Ερνέστου κόμη του Ζάυν-Βίττγκενσταϊν.

Το 1698 απεβίωσε στο Άιζεναχ σε ηλικία 33 ετών, άτεκνος.

## Οικογένεια
Νυμφεύτηκε το 1688 τη Σοφία-Καρλόττα, κόρη του Έμπερχαρντ Γ΄ δούκα της Βυρτεμβέργης· δεν απέκτησαν απογόνους.

## Παραπομπές


## Πηγές
* Anton Balthasar König: Biographisches Lexikon aller Helden und Militärpersonen. Band 3, 1790, S. 337 Digitalisat

Κατηγορία:Οίκος των Βέττιν
Ιωάννης Γουλιέλμος Γ΄ της Σαξονίας-Άιζεναχ

Ο **Ιωάννης Γουλιέλμος Γ΄** (γερμ. *Johann Wilhelm*, 17 Οκτωβρίου 1666 - 14 Ιανουαρίου 1729) από τον Οίκο των Βέττιν ήταν δούκας της Σαξονίας-Άιζεναχ (1698-1729).

## Βιογραφία
Ήταν ο τρίτος γιος του Ιωάννη Γεωργίου Α΄ της Σαξονίας-Άιζεναχ και της Ιωαννέττας, κόρης του Ερνέστου του Ζάυν-Βίττγκενσταϊν.

## Οικογένεια
Νυμφεύτηκε πρώτα το 1690 την Αμαλία, κόρη του Γουλιέλμου Φρειδερίκου του Νάσσαου-Ντητς, και είχε τέκνα:
* Γουλιέλμος Ερρίκος 1691-1741, δούκας της Σαξονίας-Άιζεναχ.

Το 1695 απεβίωσε η Αμαλία και ο Ιωάννης Γουλιέλμος Γ΄ έκανε το 1697 έκανε δεύτερο γάμο με τη Χριστίνα Ιουλιάνα, κόρη του Καρόλου Γουσταύου του Μπάντεν-Ντούρλαχ, και είχε τέκνα:
* Ιωαννέττα Αντουανέττα Ιουλιάνα 1698-1726, παντρεύτηκε τον Ιωάννη Αδόλφο Β΄ της Σαξονίας-Βάισενφελς.
* Καρολίνα Χριστίνα 1699-1743, παντρεύτηκε τον Κάρολο Α΄ της Έσσης-Φίλιππσταλ.
* Αντώνιος Γουσταύος 1700-1710.
* Καρλόττα Βιλελμίνη Ιουλιάνα 1703-1774.
* Βιλελμίνη Ιουλιάνα 1703-1705.
* Ιωαννέττα  1704-1705.
* Κάρολος Γουλιέλμος 1706.
* Κάρολος Αύγουστος 1707-1711.

Το 1707 απεβίωσε η Χριστιάνα Ιουλιάνα και το 1708 ο Ιωάννης Γουλιέλμος Γ΄ έκανε τρίτο γάμο με τη Μαγδαληνή Σίβυλλα, κόρη του Ιωάννη Αδόλφου Α΄ της Σαξονίας-Βάισενφελς, και είχε τέκνα:
* Ιωάννα Μαγδαληνή Σοφία 1710-1711
* Χριστιάνα Βιλελμίνη 1711-1734, παντρεύτηκε τον Κάρολο του Νάσσαου-Ούζινγκεν.
* Ιωάννης Γουλιέλμος 1713.

Το 1726 απεβίωσε η Μαγδαληνή Σίβυλλα και ο Ιωάννης Γουλιέλμος Γ΄ έκανε τέταρτο γάμο το 1727 με τη Μαρία Χριστίνα Φιλικητάτη, κόρη του Ιωάννη του Λάινινγκεν-Ντάγκσμπουρκ-Φάλκενμπουρκ· δεν απέκτησαν τέκνα.

Από τους τρεις γάμους του είχε και άλλα επτά τέκνα, που απεβίωσαν το πολύ επτά ετών.

## Παραπομπές


## Πηγές
* Anton Balthasar König: Biographisches Lexikon aller Helden und Militärpersonen. Band 3, 1790, S. 337 Digitalisat

## Εξωτερικοί σύνδεσμοι
* 

Κατηγορία:Οίκος των Βέττιν